บทในพันธสัญญาใหม่

**ลูกา 2** (อังกฤษ: Luke 2) เป็นบทที่ 2 ของพระวรสารนักบุญลูกาในภาคพันธสัญญาใหม่ของคัมภีร์ไบเบิลของศาสนาคริสต์ ซึ่งถือกันว่าเขียนโดยลูกาผู้นิพนธ์พระวรสาร เพื่อนร่วมทางของเปาโลอัครทูตในการเดินทางเผยแผ่ศาสนา ลูกา 2 ประกอบด้วยเรื่องราวการประสูติของพระเยซูในเบธเลเฮม, "การประกาศและการฉลองการประสูติ", การถวายพระกุมารเยซูในพระวิหารในเยรูซาเล็ม และเหตุการณ์ขณะพระองค์ทรงพระเยาว์ วรรคที่ 1-14 มักอ่านระหว่างการนมัสการในวันคริสต์มาส

ต้นฉบับ
-------

แผนที่แสดงเหตุการณ์ในการประสูติของพระเยซูที่บรรยายในพระวารสารลูกา  
คำอธิบายสัญลักษณ์: 1. สารถึงมารีย์ในนาซาเรธ
2. การทำสำมะโนของคีรินิอัส (ตามประวัติศาสตร์ดำเนินการโดยข้าหลวงแคว้นยูเดียจากซีซาเรีย)
3. โยเซฟและมารีย์เดินทางจากนาซาเรธไปเบธเลเฮม
4. การประสูติของพระเยซูในเบธเลเฮม
5. คนเลี้ยงแกะรับสาร ('ใกล้กับ' เบธเลเฮม, ลูกา 2:8 )
6. การนมัสการของคนเลี้ยงแกะในเบธเลเฮม
7. การถวายพระกุมารเยซูในพระวิหารในเยรูซาเล็ม
8. โยเซฟ มารีย์ และพระเยซูเดินทางกลับไปนาซาเรธ
ข้อความต้นฉบับเขียนด้วยภาษากรีกคอยนี บทนี้แบ่งออกเป็น 52 วรรค

### พยานต้นฉบับ

ต้นฉบับบางส่วนในยุคต้นที่มีเนื้อหาของบทนี้ได้แก่:

* Papyrus 4 (AD 150–175; extant verses: 1; 6–7)
* Codex Vaticanus (AD 325–350; complete)
* Codex Sinaiticus (330-360; complete)
* Codex Bezae (~400; complete)
* Codex Washingtonianus (~400; complete)
* Codex Alexandrinus (400-440; complete)
* Codex Ephraemi Rescriptus (~450; extant verses 1–4, 43–52)

การประสูติของพระเยซู (2:1–7)
----------------------------

*การนมัสการของคนเลี้ยงแกะ* โดย Carlo Crivelli (ค.ศ. 1490, Musée des Beaux-Arts de Strasbourg)
บทความหลัก: การทำสำมะโนของคีรินิอัส และ การประสูติของพระเยซู
พระวรสารลูกาบรรยายว่าจักรพรรดิเอากุสตุสมีรับสั่งให้ทำสำมะโน ".. ทั่วทั้งแผ่นดิน" ในเวลานั้น (หรืออาจะ*ก่อนหน้านั้น*) เป็นสมัยที่คีรินิอัสเป็นเจ้าเมืองซีเรีย จึงเป็นเหตุให้เมื่อพระเยซูใกล้จะประสูตินั้น โยเซฟและมารีย์ซึ่งอาศัยในนาซาเรธต้องเดินทางไปยังเบธเลเฮมซึ่งเป็นสถานที่ประสูติของกษัตริย์ดาวิด คัมภีร์ฉบับแปลเป็นภาษาอังกฤษหลายฉบับให้ความเห็นว่าวัตถุประสงค์ของการทำสำมะโนนั้นเพื่อที่ทุกคนจะได้รับการลงทะเบียน แต่ฉบับพระเจ้าเจมส์และฉบับอื่น ๆ ให้ความเห็นว่าเพื่อให้ทุกคนต้องเสียภาษี คัมภีร์ไบเบิลฉบับขยายความให้ความเห็นว่าเพื่อให้รวบรวมทะเบียนสำหรับการเก็บภาษี ความถูกต้องเกี่ยวกับเรื่องราวการประสูติของพระเยซูเป็นที่ถกเถียงในหมู่นักวิชาการสมัยใหม่หลายคน เนื่องจากคีรินิอัสยังไม่ได้เป็นเจ้าเมืองซีเรียจนกระทั่งปี ค.ศ. 6-7 ความคิดเห็นที่ว่าการทำสำมะโนเกิดขึ้น*ก่อนหน้า*สมัยที่คีรินิอัสเป็นเจ้าเมืองซีเรียนั้นเสนอขึ้นโดยจอห์น นอลแลนด์ (John Nolland) นักวิชาการคัมภีร์ไบเบิล เพื่อเป็นแนวทางในการแก้ไขความยุ่งยากทางประวัติศาสตร์เกี่ยวกับเวลาเมื่อพระเยซูประสูติซึ่งเกี่ยวข้องกับการทำสำมะโนนี้

### วรรค 2

*นี่เป็นครั้งแรกที่มีการจดทะเบียนสำมะโนครัว เกิดขึ้นในสมัยที่คีรินิอัสเป็นเจ้าเมืองซีเรีย*
ประโยคนี้มีการขนาบด้วยเครื่องหมายนขลิขิตในฐานะคำอธิบายในวงเล็บในฉบับพระเจ้าเจมส์

### วรรค 3

*คนทั้งหลายต่างก็ไปจดทะเบียนที่เมืองของตน*
ต้นฉบับส่วนใหญ่ระบุว่าเป็น πολιν (*polin*, "เมือง") *ของตน* ส่วน Codex Bezae ระบุว่าเป็น πατρίδα (*patrida*) หรือ "บ้านเกิด" *ของตน*

### วรรค 5

*เขา[โยเซฟ]ไปจดทะเบียนพร้อมกับมารีย์หญิงที่เขาหมั้นไว้แล้วและกำลังตั้งครรภ์*
แม้ว่าความในลูกา 1:32 จะบ่งบอกว่าตัวมารีย์เองอาจจะ "มาจากเชื้อสายของดาวิด" และเบธเลเฮมก็จึงเป็น "เมืองของเธอ" แต่ความในลูกา 2:5 นั้นความหมายที่ผู้นิพนธ์พระวรสารสื่อออกมาคือมารีย์เดินทางไปยังเบธเลเฮมเพื่อติดตามสามีคู่หมั้นของเธอ เรื่องเล่าในลูกา 1 ระบุว่ามารีย์เดินทางจากนาซาเรธไปยังเมืองหนึ่งในแถบภูเขาแคว้นยูเดียเพื่อเยี่ยมเอลีซาเบธผู้เป็นลูกพี่ลูกน้องของเธอ จากนั้นจึงกลับไปยังนาซาเรธ จากนั้นจงเดินทางอีกครั้งพร้อมกับโยเซฟจากนาซาเรธไปยังเบธเลเฮม 

### วรรค 7

*นางจึงคลอดบุตรชายหัวปี เอาผ้าอ้อมพันและวางไว้ในรางหญ้า เพราะว่าไม่มีที่ว่างในโรงแรมสำหรับพวกเขา*
* "ผ้าอ้อม" (swaddling clothes) หมายถึง "แถบผ้าลินินที่จะใช้พันรอบแขนและขาของทารกเพื่อป้องกันแขนและขา"
* "รางหญ้า" (manger): หรือ "รางให้อาหารสัตว์" (feed trough)
* "โรงแรม" (the inn): แปลมาจากภาษากรีก κατάλυμα *kataluma* ซึ่งอาจหมายถึง "ห้องรับแขก" (guest room) ในเซปทัวจินต์และต้นฉบับพันธสัญญาใหม่ คำนี้อาจหมายถึงสถานที่พักรูปแบบต่าง ๆ โยเซฟและมารีย์ตั้งใจจะไปพักกับญาติในเบธเลเฮม แต่ "ห้องรับแขก" ในบ้านเต็มเกินความจุเพราะญาติคนอื่น ๆ ทั้งหมดที่เดินทางไปยังเบธเลเฮมเพื่อทำสำมะโน เบธเลเฮมมีขนาดไม่ใหญ่นักและไม่มีสถานที่อื่น ๆ ให้พักอีก

ทูตสวรรค์และคนเลี้ยงแกะ (2:8-20)
--------------------------------

บทความหลัก: คนเลี้ยงแกะรับสาร
จากนั้นลูกาจึงเล่าถึงเหล่าคนเลี้ยงแกะที่ดูแลฝูงแกะอยู่ใกล้เบธเลเฮม ซึ่งได้เห็นทูตสวรรค์มาเยือนแล้วบอกกับพวกเขาว่าในเบธเลเฮม "... พระผู้ช่วยให้รอดของพวกท่านคือพระคริสต์องค์พระผู้เป็นเจ้ามาประสูติที่เมืองของดาวิด (เบธเลเฮม)" 

### วรรค 10

*ทูตสวรรค์องค์นั้นกล่าวกับเขาทั้งหลายว่า "อย่ากลัวเลย เพราะเรานำข่าวดีมายังพวกท่าน เป็นความยินดีอย่างยิ่งที่จะมาถึงคนทั้งหลาย"*
### วรรค 11

*"เพราะว่าในวันนี้ พระผู้ช่วยให้รอดของพวกท่านคือพระคริสต์องค์พระผู้เป็นเจ้ามาประสูติที่เมืองของดาวิด"*

การเข้าสุหนัตและการตั้งพระนาม (2:21)
------------------------------------

บทความหลัก: การเข้าสุหนัตของพระกุมารเยซู

การถวายพระกุมารเยซูในพระวิหาร (2:22-38)
---------------------------------------

บทความหลัก: การถวายพระกุมารเยซูในพระวิหาร

เสด็จกลับนาซาเรธและวัยเด็กช่วงต้น (2:39-40)
-------------------------------------------

พระกุมารเยซูในพระวิหาร (2:41-50)
--------------------------------

บทความหลัก: พระเยซูในหมู่นักปราชญ์

วัยเด็กช่วงปลายและวัยรุ่น (2:51-52)
-----------------------------------

ดูเพิ่ม
-------

* บทของคัมภีร์ไบเบิลที่เกี่ยวข้อง: มีคาห์ 4, มีคาห์ 5, มัทธิว 2

อ้างอิง
-------

1. ↑  Jerusalem Bible (1966), "Introduction to the Synoptic Gospels", New Testament p. 5
2. 1 2  Alford, H. Greek Testament Critical Exegetical Commentary - Alford on Luke 2, accessed 21 August 2023
3. ↑  BBC Radio 4, Midnight Mass, 24 December 2021 from Salford Cathedral
4. ↑  Aland, Kurt; Aland, Barbara (1995). *The Text of the New Testament: An Introduction to the Critical Editions and to the Theory and Practice of Modern Textual Criticism*. Erroll F. Rhodes (trans.). Grand Rapids: William B. Eerdmans Publishing Company. p. 96. ISBN 978-0-8028-4098-1.
5. ↑  BibleGateway.com, Translations of Luke 2:1
6. ↑  Additional words "register for taxation" at 2:1 EXB:{{{4}}} ; EXB
7. ↑  Franklin, E. *59. Luke*, in Barton, J. and Muddiman, J. (2001), The Oxford Bible Commentary เก็บถาวร 2017-11-22 ที่ เวย์แบ็กแมชชีน, p. 929
8. ↑  Nolland, J. (1989–93), *Luke*, Word Biblical Commentary Series (Dallas: Word)
9. ↑  ลูกา 2:2
10. ↑  Nicoll, W. R. Expositor's Greek Testament. Luke 2. Accessed 24 April 2019.
11. ↑  ลูกา 2:3
12. ↑  Meyer, H. A. W. (1890), Meyer's NT Commentary on Luke 2, accessed 5 July 2020
13. ↑  ลูกา 2:5
14. ↑  ลูกา 1:39-40
15. ↑  ลูกา 2:7
16. ↑  Note [a] on Luke 2:7 in NET Bible
17. ↑  Note on Luke 2:7 in NKJV
18. ↑  Note [b] on Luke 2:7 in NET Bible
19. 1 2 3  Note [c] on Luke 2:7 in NET Bible
20. ↑  Note on Luke 2:7 in ESV
21. ↑  ลูกา 2:10
22. ↑  ลูกา 2:11

บรรณานุกรม
----------

* Carson, D. A.; France, R. T.; Motyer, J. A.; Wenham, G. J. บ.ก. (1994). "Luke". *New Bible Commentary: 21st Century Edition* (4, illustrated, reprint, revised ed.). Inter-Varsity Press. ISBN 9780851106489.

อ่านเพิ่มเติม
-------------

* Brown, Raymond E. *An Introduction to the New Testament* 1997 Doubleday ISBN 0-385-24767-2

แหล่งข้อมูลอื่น
---------------

* ลูกา 2 - พระคริสตธรรมคัมภีร์ ฉบับมาตรฐาน
* English Translation with Parallel Latin Vulgate เก็บถาวร 2020-09-26 ที่ เวย์แบ็กแมชชีน
* *Online Bible* at GospelHall.org (ESV, KJV, Darby, American Standard Version, Bible in Basic English)
* Multiple bible versions at *Bible Gateway* (NKJV, NIV, NRSV etc.)

|  |  |  |
| --- | --- | --- |
| ก่อนหน้า**ลูกา 1** | **บทของคัมภีร์ไบเบิลพระวรสารนักบุญลูกา** | ถัดไป**ลูกา 3** |